LĪGUMS Nr. \_\_\_\_\_\_\_

*par informācijas saņemšanu un ar traktortehnikas tirdzniecību saistīto datu reģistrēšanu valsts informācijas sistēmā “Traktortehnikas un tās vadītāju valsts informatīvā sistēma”*

Rīgā,

Dokumenta datums ir tā

elektroniskās parakstīšanas datums

**Valsts tehniskās uzraudzības aģentūra** (turpmāk – VTUA), tās direktora Armanda Binovska personā, kurš rīkojas saskaņā ar 2020. gada 21. janvāra Ministru kabineta noteikumu Nr. 50 „Valsts tehniskās uzraudzības aģentūras nolikums” 4.20 un 4.21. punktu, no vienas puses, un

**\_\_\_\_\_\_\_\_\_\_\_\_\_\_\_\_\_\_,** reģistrācijas numurs\_\_\_\_\_\_\_\_\_\_\_\_\_, (turpmāk – Komersants),

 /nosaukums/

tās \_\_\_\_\_\_\_\_\_\_\_\_\_\_\_\_\_\_\_\_\_\_\_personā, kurš rīkojas pamatojoties uz\_\_\_\_\_\_\_\_\_\_\_\_\_,

 /amats, vārds, uzvārds/ /statūtu, pilnvaras, prokūras.u.c./

no otras puses,

turpmāk tekstā saukti arī atsevišķi Puse, kopā Puses, noslēdz šo līgumu, bez maldiem, spaidiem un viltus par sekojošo:

**I. Līguma priekšmets**

1. Saskaņā ar Ministru kabineta 2007. gada 18. decembra noteikumu Nr. 897 „Noteikumi par traktortehnikas, tās piekabju un numurēto agregātu tirdzniecības vietas reģistrācijas kārtību un tirdzniecības prasībām, kā arī tirdzniecības valsts reģistrācijas numura zīmju izmantošanas kārtību” 13. punktu, VTUA nodrošina Komersantam pieeju valsts informācijas sistēmas “Traktortehnikas un tās vadītāju valsts informatīvā sistēma” (turpmāk – Sistēma) komersantu lietotāju vietnei <https://komersantiem.vtua.gov.lv> (turpmāk – Vietne).

**II. Pušu tiesības un pienākumi**

1. VTUA nodrošina:
	1. pēc noteiktā pakalpojuma (tirdzniecības vietas reģistrācijas) apmaksas saņemšanas, paziņojuma “*par lietotāju piekļuves piešķiršanu TUVIS komersantu Vietnei, tiesībām pieņemt traktortehniku vai tās piekabi, vai numurēto agregātu tirdzniecībā un izsniegt rēķinu-uzziņu”* (1. pielikums), “Informācijas drošības noteikumu ievērošanas apliecinājumus” (3. pielikums) iesniegšanas un šī līguma noslēgšanas 5 (piecu) darba dienu laikā piešķir Komersantam pieeju Vietnei (reģistrē lietotāju Sistēmā);
	2. Komersantam piekļuves anulēšanu Vietnei 5 (piecu) darba dienu laikā pēc paziņojuma (2. pielikums) iesniegšanas;
	3. konsultācijas un tehnisko palīdzību Vietnes lietotājiem VTUA darba laikā pa tālruni 67027295 vai e-‑pastu atbalsts@vtua.gov.lv.
2. VTUA ir tiesīga:
	1. nekavējoties bloķēt Komersanta vai konkrēta Komersanta lietotāja pieeju Vietnei vai ierobežot Vietnes lietošanas tiesības, ja konstatēti šī līguma pārkāpumi vai saņemta informācija par Komersanta traktortehnikas, tās piekabju vai numurēto agregātu tirdzniecības darbības pārtraukšanu;
	2. pieprasīt un saņemt no Komersanta šī līguma 4.1. apakšpunktā minētos Komersanta Vietnes lietotāju parakstītos Informācijas drošības noteikumu ievērošanas apliecinājumus (3. pielikums) vai to kopijas.
3. Komersants apņemas:
	1. pirms Vietnes pieslēgšanas Komersantam iesniegt VTUA:

4.1.1. aizpildītu un parakstītu veidlapu *“PAZIŅOJUMS par lietotāju piekļuves piešķiršanu TUVIS komersantu Vietnei, tiesībām pieņemt traktortehniku vai tās piekabi, vai numurēto agregātu tirdzniecībā un izsniegt rēķinu-uzziņu*” (1. pielikums) par tām Komersanta personām, norādot personas vārdu un uzvārdu, personas kodu, personas kontakttālruni un e-pasta adresi, kurām uzņēmumā piešķirtas tiesības pieņemt tirdzniecībā traktortehniku, tās piekabi vai numurēto agregātu un izsniegt ieguvējam rēķinu-uzziņu, izsniegt dokumentus par izmēģinājuma braucienu un tirdzniecības numuru zīmes lietošanu;

4.1.2. iesniegt 4.1.1. punktā paziņoto personu aizpildītu un parakstītu veidlapu “*Informācijas drošības noteikumu ievērošanas apliecinājumu*” (3. pielikums);

* 1. rakstiski 5 (piecu) darba dienu laikā pēc izmaiņu rašanās iesniegt VTUA paziņojumu *“par lietotāju piekļuves anulēšanu TUVIS komersantu Vietnei, tiesību pārtraukšanu pieņemt traktortehniku vai tās piekabi, vai numurēto agregātu tirdzniecībā un izsniegt rēķinu-uzziņu”* (2.pielikums*),* ja notikušas izmaiņas Vietnes lietotāju sarakstā;
	2. nodrošināt, lai Vietnei nepiekļūtu nepiederošas personas;
	3. veikt lietotāju darbību uzraudzību un kontroli Vietnē;
	4. nodrošināt fizisko personu datu aizsardzību iegūtajai informācijai, saskaņā ar Fizisko personu datu aizsardzības reglamentējošo normatīvo aktu prasībām;
	5. iegūt un izmantot informāciju tikai normatīvajos aktos noteiktajiem mērķiem;
	6. lietojot Vietni, ievērot un precīzi izpildīt 09.08.2021. Informācijas sistēmas lietošanas noteikumus Nr.I.D.1-17/3.
1. Komersanta tiesības, izmantojot Vietni:
	1. iesniegt pieteikumu, pievienojot fotoattēlus jaunas traktortehnikas vai tās piekabes tehnisko datu salīdzināšanai saskaņā ar Ministru kabineta 06.06.2017. noteikumu Nr.313 "Traktortehnikas, piekabes, maināmās velkamās iekārtas un maināmā tehnoloģiskā agregāta reģistrācijas kārtība" (turpmāk – MK noteikumi Nr.313) 23.1 punktā (stājas spēkā 01.07.2025.) noteikto. Veicamo fotoattēlu paraugi (4. pielikums);
	2. iesniegt iesniegumu jaunas traktortehnikas vai tās piekabes reģistrācijai ieguvēja vārdā saskaņā ar MK noteikumu Nr. 313 33. 1 punktā noteikto.

**III. Līguma summa un maksāšanas kārtība**

1. Samaksa par VTUA sniegtajiem pakalpojumiem tiek noteikta saskaņā ar Ministru kabineta 17.04.2018. noteikumos Nr.225 "Valsts tehniskās uzraudzības aģentūras maksas pakalpojumu cenrādis" (turpmāk – MK noteikumi Nr.225) apstiprināto maksas pakalpojumu cenrādi.
2. VTUA katra mēneša pirmajā darba dienā apkopo Komersantam veiktos maksas pakalpojumus par iepriekšējo mēnesi. Rēķins tiek sagatavots elektroniski un personas, kuras izraksta rēķinu, rakstiskais paraksts tiek aizstāts ar tā elektronisko apliecinājumu (autorizāciju). Elektroniski sagatavotais rēķins tiek nosūtīts uz Komersanta elektroniskā pasta adresi - \_\_\_\_\_\_\_\_\_\_\_\_\_\_\_\_\_\_;
3. Pasta/ kurjera pakalpojuma izmaksas, ja tādas rodas, sedz Komersants saskaņā ar MK noteikumos Nr.225 apstiprināto maksas pakalpojumu cenrādi.
4. Komersants apmaksā saņemto rēķinu 10 (desmit) dienu laikā no tā saņemšanas brīža, veicot pārskaitījumu uz rēķinā norādīto VTUA bankas kontu. Par samaksas dienu uzskatāms bankas atzīmes datums Komersanta maksājuma uzdevumā vai bankas apliecināts naudas ieskaitījuma datums VTUA norādītajā bankas kontā.

**IV. Līguma darbības termiņš**

1. Ar šī līguma noslēgšanu spēku zaudē iepriekš noslēgtie līgumi vai ar tiem saistītās vienošanās par VTUA Sistēmas izmantošanu.
2. Līgums stājas spēkā ar tā parakstīšanas brīdi un ir spēkā līdz tekošā  gada 31. decembrim vai līdz Komersanta traktortehnikas, tās piekabju vai numurēto agregātu tirdzniecības darbības pārtraukšanai vai izbeigšanai.
3. Līguma darbība automātiski tiek pagarināta uz katru nākamo kalendāro gadu, ja neviena no Pusēm rakstiski nepaziņo par šī līguma darbības izbeigšanu vismaz vienu mēnesi pirms kalendārā gada beigām.
4. Katra Puse var izbeigt šī līguma darbību ar motivētu iesniegumu, rakstiski brīdinot otru Pusi vismaz vienu mēnesi iepriekš.

**V. Atbildība**

1. Puses ir atbildīgas par savu saistību izpildi.
2. Par Vietnes izmantošanu ārpus šajā līgumā paredzētajiem mērķiem vai par Vietnē iekļautās informācijas, tajā skaitā fizisko personu personas datu saturošas informācijas nodošanu trešajām personām, Komersants un paziņojumā norādītās Komersanta personas nes materiālo atbildību par VTUA nodarītajiem zaudējumiem.
3. VTUA neatbild par zaudējumiem, kas radušies Komersantam vai trešajām personām, ja Komersanta paziņojumā norādīto Komersanta personu neuzmanības vai tīšas darbības rezultātā nepilnvarotas personas ir ieguvušas pieeju Vietnei un tajā iekļautai informācijai.
4. VTUA neatbild par neplānotajiem pārtraukumiem Vietnes darbībā, ja tie radušies sakaru traucējumu vai citu tehnisku iemeslu dēļ.

**VI. Nepārvarams spēks**

1. Ja viena vai otra Puse nevar pilnīgi vai daļēji izpildīt savas saistības tādu apstākļu dēļ, kurus izraisījušas jebkāda veida dabas stihijas, ugunsgrēks, militāras akcijas, blokāde, ar līgumiem apstiprinātu preču piegādātāju saistību kavējumi, valdības pieņemti lēmumi, saistību izpildes termiņš jāpagarina par periodu, kurā pastāv nepārvaramā spēka radītie apstākļi.
2. Ja šie apstākļi ilgst ilgāk par vienu mēnesi, jebkurai Pusei ir tiesības lauzt līgumu, un tādā gadījumā nevienai Pusei nav tiesības uz zaudējumu atlīdzību.

**VII. Papildnoteikumi**

1. Jebkuras izmaiņas šī līguma noteikumos stāsies spēkā tikai tad, kad tiks noformētas rakstiski un tās parakstīs abas Puses.
	1. Pušu elektroniskā pasta adreses un kontakttālruņi izmantošanai saistībā ar līguma izpildi: Komersanta pusē: e-pasta adrese: \_\_\_\_\_\_\_\_\_\_\_\_\_\_\_\_\_, kontakttālrunis \_\_\_\_\_\_\_\_\_\_\_\_\_\_\_;
	2. VTUA pusē:
		1. problēmu un incidentu pieteikšanai: atbalsts@vtua.gov.lv, kontakttālrunis 67027295.
		2. iestādes e-pasta adrese: pasts@vtua.gov.lv, lietotāju izveidošanas, anulēšanas un izmaiņu pieprasījumiem;
		3. atbildīgā persona par līguma izpildi Valsts tehniskās uzraudzības aģentūras Tehniskās uzraudzības departamenta Zemgales reģiona nodaļas vadītājs Gints Silavs kontakttālrunis: 28601120, e-pasta adrese: gints.silavs@vtua.gov.lv.
2. Visus strīdus un neskaidrības, kuri var izrietēt no šī līguma vai rasties sakarā ar to, Puses var atrisināt pārrunu ceļā. Nesaskaņas, kuras netiek atrisinātas pārrunu ceļā, tiek atrisinātas saskaņā ar Latvijas Republikas likumdošanu.
3. Šis līgums parakstīts divos eksemplāros, katrs uz 3 lapām, pa vienam eksemplāram katrai Pusei. Līgumam ir divi pielikumi (Informācijas drošības noteikumu ievērošanas apliecinājums uz 1 lapas un Informācijas sistēmu lietošanas noteikumi uz 5 lapām).

**VIII. Pušu rekvizīti un paraksti**

|  |  |
| --- | --- |
| **Valsts tehniskās uzraudzības aģentūra**Reģ.nr. 90001834941Republikas laukums 2, Rīga, LV-1010Valsts kasekonts: LV92TREL2160387005000e-pasts: pasts@vtua.gov.lv | **Komersants:**Reģ.nr.:Juridiskā adrese:Bankas nosaukums:konts:e-pasts: |
| DirektorsA. Binovskis \_\_\_\_\_\_\_\_\_\_\_\_\_\_\_ | Valdes loceklis\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *(Vārds, Uzvārds) (paraksts)\** |
| Z.v. | Z.v. |

***\*****Piezīme. Dokumenta rekvizītus “datums”, "paraksts un "Z.v.” neaizpilda, ja dokuments ir sagatavots atbilstoši normatīvajiem aktiem par elektronisko dokumentu noformēšanu.*

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU